**Лекция 4: Нормативно регламентиране на дейностите по промоция на здравето на работното място.**

Представят се и се анализират текстове от нормативни документи от различен ранг, регламентиращи гарантирането на здравословни и безопасни условия на труд и осъществяване на здравнопромотивни дейности на работното място – Конституция на РБългария, Кодекс на труда, Закон за здравето, Закон за здравословни и безопасни условия на труд и др.

**ЛЕКЦИЯ 5: Рискове за здравето, свързани с работната среда.**

Коментират се условията и процесите (глобализация, свободeн пазар на труда, популационно стареене и др.), създаващи възможност за възникване на нови рискове, свързани с работата и работната среда. Обсъждат се причините за възникване на психосоциални рискове и техните негативни ефекти върху работоспособността и производителността на труда, както и възможности за справяне с тях. Представят се групите с потенциално по-висок риск – възрастни работещи, жени, работници – мигранти и др.

**Лекция 6: Програми за промоция на здравето.**

Разглежда се методология за разработване на програма за промоция на здравето на работното място.Подчертава се необходимостта от самовъзпроизвеждане на цикъла от дейности, започващ със задълбочен анализ на проблемите и потребностите. Обръща се внимание на подхода за формулиране на целите от гледна точка на конкретност, срочност, достижимост.